Að sögn The Guardian vara hagfræðingar Alþjóðabankans við skuldasöfnun í heiminum í hálfsársskýrslu Global Economic Prospects ( GEP ) . Sagt er að skuldir hafi ekki vaxið jafn hratt og mikið síðan 1970 og núverandi skuldabóla sé sú stærsta af fjórum stærstu skuldabólum undanfarin 50 ár . Alþjóðabankinn varar alvarlega við að ástandið geti leitt til nýrrar fjármálakreppu , þrátt fyrir sögulega lága vexti : „ Lágir vextir eru ótrygg vörn gegn fjármálakreppum “ segir Ayhan Kose fulltrúi Alþjóðabankans og bendir á að fyrri skuldabólur hafi endað á óvæginn hátt . Kose vill herða útlánareglur til að drag úr áhættu núverandi skuldabólu . Heildaskuldir námu allt að 170 % af vergri framleiðslu 2018 og hækkuðu um 54% frá 2010 . Kína stendur að baki stærstum hluta skuldaraukningarinnar , að hluta til vegna stærðar landsins en hækkun skulda er einnig í öðrum stórum vaxandi fjárhagssvæðum eins og t.d. Brasilíu . Alþjóðabankinn segir mörg þróunarlönd „ sigla í hættulegum sjó “ vegna allra lána , því aukin lán hafi ekki endilega leitt til aukins hagvaxtar og væru mörg þeirra því illa í stakk búinn þegar efnahagsástandið versnaði í heiminum . Ríkir neyðarástand á bráðamóttöku Landspítalans ?